Ñeñt̃ econach pa'mnarecllo'yañ allñapa' añ ana'yesaret̃ ñeñt̃ atarr cohuen pa'namenot̃ poptame'tyena ñeñt̃ otenet ónice . Ñeñt̃ po'pechapuecllo'yañ econach allñapa' añ ana'yesaret̃ atarr cohuen poptame'te' tsamemenat̃ollesha' ñeñt̃ otenet cornalina . Ñeñt̃ econach po'canc̈herrecllo'yañ allñapa' añ ana'yesaret̃ atarr cohuen poptame'te' shemashrememenat̃ollesha' ñeñt̃ otenet crisólito . Ñeñt̃ econach po'psocllo'yañ allñapa' añ ana'yesaret̃ atarr cohuen poptame'te' aspanamemenat̃ollesho asolleten ñeñt̃ otenet berilo . Ñeñt̃ econach pue'sconecllo'yañ allñapa' añ ana'yesaret̃ atarr cohuen poptame'te' e'ñe shemashrememenat̃ollesha' ñeñt̃ otenet topacio . Ñeñt̃ econach po'c̈harracllo'yañ allñapa' añ ana'yesaret̃ atarr cohuen poptame'te' ama e'ñeye' aspanamemenaret̃olleshayaye ñeñt̃ otenet crisoprasa . Ñeñt̃ econach po'c̈harracllo'yañ puechena puecllo'yarr allñapa' añ ana'yesaret̃ atarr cohuen poptame'te' asollememenma't̃et̃ollesha' ñeñt̃ otenet jacinto . Ñeñt̃ econach po'c̈harracllo'yañ puechena epuecllo'ya allñapa' añ ana'yesaret̃ atarr cohuen poptame'te' yetsñorromemenat̃ollesha' ñeñt̃ otenet amatista .
